J. Paška, poslanec: (2001-09-04):
J. Migaš, predseda NR SR: Prezentujme sa a hlasujme o tomto návrhu. Hlasujeme. Hlasujeme. (Hlasovanie.) Prítomných je 127 poslancov, za 46, proti 26, zdržalo sa 51, nehlasovali 4. Tento návrh sme neschválili. Ďalšie návrhy predniesol pán poslanec Oberhauser. Prvý návrh, aby sme na rokovanie tejto schôdze zaradili informáciu vlády o zvyšovaní regulovaných cien a ich dosahu na životnú úroveň obyvateľov Slovenskej republiky. Prezentujme sa a hlasujme. Hlasujeme. (Hlasovanie.) Prítomných je 125 poslancov, za 49, proti 13, zdržalo sa 59, nehlasovali 4. Tento návrh sme neschválili. Ďalší návrh pána poslanca, aby na rokovanie tejto schôdze bola zaradená informácia vlády o príčinách krachu Devín banky a opatreniach na ochranu vkladov obyvateľov Slovenskej republiky. Hlasujeme. Hlasujeme. (Hlasovanie.) Prítomných je 129 poslancov, za 73, proti 12, zdržalo sa 37, nehlasovalo 7. Tento návrh sme schválili. Ďalší návrh predniesol pán poslanec Volf, aby bod pod č. 76 bol presunutý ako predposledný bod, čiže pred bodom 129. Návrh máte pred sebou, čiže pred bodom č. 129 tohto programu. Hlasujeme. (Hlasovanie.) Prítomných je 130 poslancov, za 116, proti nikto, zdržalo sa 13, nehlasoval 1. Tento návrh sme schválili. Ďalší návrh predniesla pani poslankyňa Tóthová, aby ako bod č. 25 tejto schôdze bola zaradená správa vlády Slovenskej republiky o ekonomických ozdravovacích opatreniach a ich dosahu na najslabšie vrstvy obyvateľstva Slovenskej republiky. Prezentujme sa a hlasujme. Hlasujeme. (Hlasovanie.) Prítomných je 129 poslancov, za 50, proti 16, zdržalo sa 55, nehlasovalo 8. Tento návrh pani poslankyne sme neschválili. Ďalší návrh je návrh pána poslanca Cupera, aby sme ako bod č. 129 zaradili správu o stave v mediálnej oblasti, aby túto správu predložil minister kultúry Slovenskej republiky. Hlasujeme. Hlasujeme o návrhu pána poslanca Cupera. (Hlasovanie.) Prítomných je 129 poslancov, za 50, proti 22, zdržalo sa 47, nehlasovalo 10. Tento návrh sme neschválili. Ďalšie dva návrhy predniesol pán poslanec Oberhauser, aby sme na rokovanie tejto schôdze zaradili informáciu vlády Slovenskej republiky o predaji podielov SAD, o zabezpečení prepravy osôb vo verejnom záujme. Pán poslanec, ak som to nepresne, tak... Môže to byť takto. Nech sa páči, hlasujme. Hlasujme. (Hlasovanie.) Prítomných je 119 poslancov, za 45, proti 13, zdržalo sa 54, nehlasovalo 7. Tento návrh sme neschválili. Posledný návrh. Pán poslanec Oberhauser navrhuje, aby sme zaradili správu vlády Slovenskej republiky o zadržaní majetku, ktorý navrhuje presunúť na obce a vyššie územné celky, o výške ich zadlženia. Ak som nepresne povedal, tak to spresnite. Nech sa páči, hlasujeme. Hlasujeme. (Hlasovanie.) Prítomných je 124 poslancov, za 44, proti 19, zdržalo sa 48, nehlasovalo 13. Tento návrh sme neschválili. Dávam hlasovať o programe schôdze ako o celku. Nech sa páči, panie poslankyne, páni poslanci, hlasujeme o programe ako o celku s doplnkami a návrhmi, ktoré sme už predtým schválili. O programe ako o celku. Hlasujeme. Hlasujeme o programe ako o celku. Hlasujeme. Hlasujeme o programe ako o celku, nech sa páči. (Hlasovanie.) Prítomných je 131 poslancov, za 86, proti 9, zdržalo sa 34, nehlasovali 2. Konštatujem, že program 51. schôdze Národnej rady schválili. Teraz pristúpime k prvému bodu programu, ktorým je druhé a tretie čítanie o zákone z 29. mája 2001, ktorým sa upravuje postup obce pri vymáhaní vynaložených finančných prostriedkov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 1073. Jeho súčasťou je rozhodnutie prezidenta Slovenskej republiky z 15. júna 2001 o vrátení zákona, ako aj schválený zákon z 29. mája 2001. Zákon bol rozhodnutím z 18. júna 2001 č. 1178 pridelený na prerokovanie príslušným výborom Národnej rady. Dávam slovo určenému spoločnému spravodajcovi z výboru pre verejnú správu poslancovi Milanovi Hortovi a prosím ho, aby informoval o výsledkoch prerokovania vráteného zákona vo výboroch. Pán poslanec, nech sa páči, máte slovo.